375 Verbum

Est verbum quod corde concipitur. Est verbum quod ore profertur. Est verbum quod calamo scribitur.

Item, est verbum humanum transitiem prolatum. De quo Poeta,[[1]](#endnote-1) euolat emissum semel irreuocabile verbum. Est diuinum eternaliter natum. De quo dicitur in Ysai. [9:8]: *Verbum misit Dominus in Jacob*.

De tercio, Luc. 3[:2]: *Factum est verbum Domini super Joannem, Zachariæ filium, in deserto*. Est etiam verbum supernum quod est Deus et caro, Joan. 1[:1, 14]: *In principio erat Verbum*, et sequitur, *Et Verbum caro factum est*. Et verbum in eternum quod est spiritus et vita, Joan. [6:64]: *Verba quæ locutus sum vobis, spiritus et vita sunt*. Est verbum externum quod est semen et gladius. Semen quidem in virtutibus propagandum, Luc. [8:11]: *Semen est verbum Dei*. Gladius etiam in viuis resecandis. Vnde Apostolus [Eph. 6:17]: *Et gladium spiritus quod est verbum Dei*.

Item, est verbum increatum in virtute Patris est verbum inspiratum in sinu humane mentis. Est verbum incarnatum in vtero virginis. Est verbum imparatum in libro divine legis. Primum verbum supra Johannem. Secundum intra Johannem. Tercium annuntiatum propter Johannem. Quartum factum per Johannem.

Item, verbum caro per unionem personalem, Joan. 1[:14]: *Verbum caro factum est*. Fit panis caro per conuersionem sacramentalem, Joan. [6:52]: *Panis quem ego dabo, caro mea est*. Fit homo caro per commixtionem naturalem, Gen. 2[:24] propter hoc *relinquet homo patrem, et matrem, et adhærebit uxori [suæ]*.

1. Horace, *Epistula* 1.71 (LCL 194:374-375): et semel emissum volat irrevocabile verbum.

and the word once let slip flies beyond recall. [↑](#endnote-ref-1)